Samantha Power

Samantha Jane Power (født 21. september 1970 i London i Storbritannia) er en irsk  amerikansk jurist, journalist og diplomat. Fra 2021 leder hun U.S. Agency for International Development under president Joe Biden. Hun var USAs FN-ambassadør fra 2013 til 2017 (under Barack Obama) og er professor ved Harvard Law School.

Hun støttet Barack Obama i forbindelse med valgkampen i 2008 og arbeidet i Obamas stab etter at han tok over. Hun var medlem av USAs nasjonale sikkerhetsråd fra 2009 til 2013. Power tilbragte barneårene i Dublin og flyttet med moren til USA i 1979. Hun ble amerikansk borger i 1993.

Hun er gift med Cass Sunstein, juristprofessor og vinner av Holbergprisen i 2018. Sunstein arbeidet for Obama fra 2009 til 2012.

Hun ble tildelt Pulitzer-prisen for A Problem from Hell: America and the Age of Genocide (2002) blant annet om Bosnia-krigen og om Raphael Lemkin. I 2004 ble hun ført opp på Times liste over de 100 mest innflytelsesrike personer i verden i kategorien «scientists & thinkers».

Referanser

Eksterne lenker 
 
 
 

Jurister fra USA
Diplomater fra USA
Pulitzerpris-vinnere
Personer fra London
Personer fra County Dublin
Personer fra Pittsburgh
Personer fra Atlanta
Politikere fra USA